تورکیه پرزیدنت رجب طیب اردوغان، روسیا‌دان اس-400  هاوا ساوونما سیستم‌لرینی آلماق‌دان وازگئچمه‌لری‌نین مومکون اولمادیغینی سؤیله‌دی.
پرزیدنت اردوغان، تاجیکیستان دؤنوشو اوچاق‌دا ژورنالیست‌لرین سوال‌لارینی جوابلاندیردی.
"اس-400  موضوعسو بیتمیش وضعیتده. هر هانسی بیر منفی‌لیک سؤز موضوعسو دئییل. "دئین اردوغان، ژوئیه آیی‌نین ایلک یاریسیندا سیستم‌لرین گلمه‌یه باشلایاجاغینی تخمین ائتدیگینی ایفاده ائتدی.
اردوغان، آمریکا اس-400  حاقیندا گلن مکتوبا قارشی میللی ساوونما ناظیرلیگی‌نین جواب خصوصیتینده بیر مکتوب موضوعسوندا ایشینی داوام ائتدیردیگینی ایفاده ائده‌رک، "چوخ قیسا زاماندا، بلکه ده بو هفته ایچری‌سینده جوابی مکتوب گؤندریله‌جک.
چرچیوه‌سی مزمونو بلیرلندیریلمیش وضعیتده. "دئدی. اس-400  حاقیندا تورکیه‌نین قراری‌نین دقیق اولدوغونو، گذشته وئرمه‌یه‌جک‌لرینی وورغولایان اردوغان، روسیا ایله ایمضا‌لار آتیلدیغینا، اویغون کرئدیت تامین ائدیلدیگینه ایشاره ائده‌رک، بو موضوعدا گئری آددیم آتمایاجاق‌لارینی ایفاده ائتدی.
"اف-35 ساواش اوچاق‌لاری موضوعسوندا اؤدنیش‌لری واختیندا ائتدیک‌لرینی، بو آنا قدر آمریکایا 1 میلیارد 250 میلیون دو‌لار اؤدمه ائتدیک‌لرینی ایفاده ائدن اردوغان،" بیز وظیفه‌میزی یئرینه یئتیررکن، قارشیمیزداکی ده وظیفه‌سینی یئرینه یئتیره‌جک. اف-35لرین 4 دنه‌سینی تسلیم آلدیق. بو‌لار بو آندا آریزونادا. ژنرالیمیزی گؤندردیک، پیلوت‌لار اورادا، تحصیل‌لری آلدی‌لار. اما اوچاق‌لاری گؤندرمه‌یه گلینجه بو نقطه‌ده تأسف کی، بیزه سهو ائدیرلر. "دئدی.
اف-3-ون بیر قیسیم پارچا‌لاری‌نین تورکیه‌ده چیخاریلدیغینی وورغولایان اردوغان، اوچاق‌لارین تورکیه‌یه تسلیمی موضوعسوندا یاشانان موذاکیره‌لری آمریکا پرزیدنتی دونالد ترامپ ایله جی-20 ایجلا‌سیندا گؤروشه‌جک‌لرینی سؤیله‌دی. اردوغان، ترامپ ایله آمریکا‌لی دیگر مسئول‌لار آراسیندا اساس‌سیز آچیقلاما‌لارا دا دقت چکه‌رک، آمریکا طرفین‌دن ضدیت‌لی آچیقلاما‌لار گلیرسه پروبلمی ترامپ ایله دانیشا‌راق آشماغا چالیشا‌جاق‌لارینی ایفاده ائتدی. اردوغان، "تورکیه ده آمریکا دا ناتو اؤلکه‌سی.
تورکیه ناتونون ان گوج‌لو آیاغی و ناتودا اؤدمه‌لرینی ائدن اوچ بئش اؤلکه‌دن بیر دنه‌سی. بیر چوخو اؤدمه‌سینی بئله ائتمیر یا دا چوخ آشاغی اؤدمه ائدیر. بیر ایستراتژیک اورتاق، بیر اورتاغا سهو ائتممه‌سی لازیم‌دیر. بیز ناتونون فرق‌لی بیر آیاغیییق. "شکلینده دانیشدی.
